open-index/open-wikipedia-markdown huggingface dataset:
Sulejman Grozdanić

**Sulejman Grozdanić** (1933–1996), arabist, prevodilac.

Završio je studij turskog i arapskog jezika sa književnostima i historiju naroda Jugoslavije na Filozofskom fakultetu u Sarajevu. Na istom fakultetu odbranio je doktorsku disertaciju pod nazivom: Misaone drame Taufiq al-Hakima i preobražaj arapskog svijeta (1970). Od 1958. radi na Odsjeku za orijentalnu filologiju Filozofskog fakulteta u Sarajevu. Izabran je 1970. za docenta, 1975. za vanrednog, a 1980. za redovnog profesora na predmetu Arapska književnost. Boravio je na trogodišnjoj specijalizaciji arapskog jezika u Kairu.

Učestvovao je na više naučnih skupova u zemlji i inozemstvu (važniji: Bled, Ljubljana, Granada i dr.). Radove je objavljivao u naučnoj periodici (Pregled, Život, Radovi Filozofskog fakulteta u Sarajevu, Prilozi za orijentalnu filologiju).

Bio je direktor Orijentalnog instituta u Sarajevu u periodu 1974-1989, član redakcije Radova Filozofskog fakulteta u Sarajevu, urednik Priloga za orijentalnu filologiju. Bio je član PEN-a Bosne i Hercegovine.

## Posebna izdanja 
* Na horizontima arapske književnosti, Svjetlost, Sarajevo 1975, 168 str.
* Prozna književnost Bosne i Hercegovine na orijentalnim jezicima (koautor: Amir Ljubović), Orijentalni institut u Sarajevu, Sarajevo1995, 280 str.
* Al-adab al-natrī li al-Būsnā wa al-Harsak bi al-luġāt al-šarqiyya (koautor: Amir Ljubović), al-Qāhira 2008, 462 str.
* Bosna nije san. Sarajevo, 1992-1994, Svjetlost, Sarajevo 1995, 226 str.

## Prevedene knjige 
* Stara arapska poezija (izabrao, preveo, napisao komentar i predgovor), Sarajevo, 1971, 200 str.
* Abdulvahbab al-Bajati, Ljubavno pismo ženi, Sarajevo 1975.
* Jusuf Idris, Šejh-baba i druge pripovijetke, Prosveta, Beograd 1977.
* Abu al-Ala al-Ma’rri, Poslanica o oproštenju (priredio, preveo, napisao pristup, napomene i pogovor), Sarajevo 1979.
* N. Mahfuz, Put između dva dvorca, Svjetlost, Sarajevo 1990.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010,  208-209.
* Amir Ljubović, Selektivna bibliografija prof. dr. Sulejmana Grozdanića, Prilozi za orijentalnu filologiju, 47-48/1997-98, Orijentalni institut u Sarajevu, Sarajevo, 1999, 181-190.
* Nada Bojanić, Prof. dr. Sulejman Grozdanić (1933-1996), Radovi Filozofskog fakulteta u Sarajevu XII, Sarajevo 2000, 428.

Kategorija:Bosanskohercegovački arabisti
Kategorija:Odsjek za orijentalnu filologiju Filozofskog fakulteta u Sarajevu
Kategorija:Bosanskohercegovački prevodioci
Kategorija:Članovi P.E.N. Centra Bosne i Hercegovine
Kategorija:Biografije, Prijedor
Kategorija:Rođeni 1933.
Kategorija:Umrli 1996.
Hrkljuš

**Hrkljuš** je sport izmišljen za potrebe TV emisije, odnosno imaginarna "narodna bosanska igra" nastala krajem osamdesetih godina XX vijeka, kao proizvod mašte tvoraca popularne sarajevske televizijske humorističke serije "Top lista nadrealista". U jednoj od epizoda serije dio radnje se odnosio na "direktan prijenos" lokalnog takmičenja u ovom sportu.

## Pravila 
U skladu sa prikazanim meč je počinjao tako što se više takmičara raspoređivalo u krug, raskoračivši se u stranu. Potom igrač koji vodi igru u krug ubacuje nešto nalik na loptu krpenjaču nasumice nekom od učesnika. Započinje dodavanje lopte. Kome lopta ispadne iz ruku, napušta krug, udara se šakom u čelo i vičići glasno "*Do mene, do mene!*". Kad igrač koji vodi igru vikne "*Hrkljuš!*", pobjednik je onaj kod koga se u tom trenutku lopta nalazi.

Hrkljuš je svaki učesnik koji je ispao iz igre. Za njega je to ponižavajući čin, a igra traje sve dok svi učesnici, osim zadnjeg, ne postanu hrkljuši. Pobjednik je onaj takmičar kome lopta nije u tome ciklusu ispala iz ruku.

## Utjecaj na pop kulturu 
Pojedinci su nagađali da se ovim izmišljenim "sportom" namjeravalo karikirati derviški obred iranskih pazdarana, u kom bi derviši nožem napravili rez na čelu, povezali ga trakom na kojoj je ispisan neki ajet (rečenica) iz Kurana, a zatim se udaraju po rani čime pojačavaju krvarenje.

Brzo nakon emitovanja predmetne epizode Nadrealista, ova riječ je ušla u žargonsku upotrebu.

Ona podrazumijeva:
* tvrdoglavo ustrajavanje na promašenom putu,
* učešće u situaciji čija su pravila nebulozna i promjenljiva,
* drugo ime za neki narodni sport ili tradiciju (satirično),
* smiješno pridržavanje nekih tradicionalnih pravila.

Godine 1991. je objavljena računarska igra Hrkljuš, za Commodore 64. Autori igre su bili braća Radojević iz Arilja. Pored standardnih pravila (dobacivanje loptom i udaranje samog sebe šakom u čelo), uvedeno je i takmičenje po ligama.

## Također pogledajte 
* Top Lista Nadrealista
* Novi primitivizam

## Reference 
Kategorija:Bosna i Hercegovina
Kategorija:Humor
Da ti kažem šta mi je

***Da ti kažem šta mi je*** je 8. studijski album Zdravka Čolića objavljen u decembru 1990. godine u režiji beogradske izdavačke kuće Komuna. Pjesme su snimane tokom druge polovine 1990. godine u studiju Laze Ristovskog, a producent albuma je bio Goran Bregović. Kao autori ili koautori teksta na većini pjesama se pojavljuju Goran Bregović i Marina Tucaković. Aranžman za sve pjesme uradio je Goran Bregović izuzev pjesme "Spavaju li oči nebeske" za čiji je aranžman uradio V. Milosavljević.
Album je postigao izuzetan uspjeh na prostorima ex Jugoslavije i ponovo vratio Zdravka Čolića u sam vrh popularnosti. Kao najveći hit se izdvaja obrada narodne pjesme "Čaje šukarije" u čijoj izvedbi učestvuje i djevojčica Ivana, glumica iz filma "Kuduz". Od ostalih pjesama izdvojile su se: "Čija je ono zvijezda", "E draga, draga" i naslovna pjesma "Da ti kažem šta mi je" autora Dine Merlina. Album je promovisan na MESAM-u 1991. godine i to:
# 1990. godine u izdanju "Komune" za područje Jugoslavije
# 1991. godine u izdanju "Komune" za područje Jugoslavije
# 2004. godine u izdanju "City Recordsa" za područje Srbije i Crne Gore

## Vanjski linkovi
*Tekstovi pjesama
*Podaci o albumu
*[Biografija Zdravka Čolića(https://bs.wikipedia.org/wiki/Zdravko_%C4%8Coli%C4%87)]

## Reference
Kategorija:Albumi Zdravka Čolića
Kategorija:Albumi iz 1990.
Olimpijski rekordi u atletici

[200px|mini|Atletski rekordi na OI vode se od prvih modernih [OI 1896. u Atini]]
Moderne Olimpijske igre održavaju se svake četiri godine od 1896 (osim 1916. zbog Prvog svjetskog rata, 1940. i 1944. zbog Drugog svjetskog rata i 2020. zbog pandemije COVID-a 19), a Međunarodni olimpijski komitet (MOK) priznaje olimpijske rekorde u svim disciplinama. Atletske discipline dijele se u četiri grupe: trkačke (sprint, srednje i duge pruge, preponske utrke i štafete), tehničke (skokovi i bacanja), cestovne (brzo hodanje i maraton) te kombinirane (desetoboj i sedmoboj). a muškarci u 24; od toga je 21 disciplina ista za oba spola, dok se u desetoboju takmiče samo muškarci, a u sedmoboju samo žene, a ženska sprinterska preponska utrka (100 m) kraća je 10 m od muške.

Neki olimpijski rekordi bili su srušeni, ali ih je MOK kasnije poništio. 1988. Kanađanin Ben Johnson srušio je olimpijski i svjetski rekord na 100 m, ali je naknadno diskvalificiran kad je otkriveno da je koristio anaboličke steroide kako bi poboljšao svoju izvedbu. Rekord mu je poništen, a zlatna medalja dodijeljena je drugoplasiranom Carlu Lewisu. Mađarski diskaš Róbert Fazekas srušio je olimpijski rekord 2004, ali su mu kasnije oduzeti i zlatna medalja i rekord nakon što je ustanovljeno da je "prekršio pravila u vezi s antidopingom".

Najstariji važeći olimpijski rekord jest onaj Amerikanca Boba Beamona u skoku u dalj s OI 1968.

U donjim tabelama dati su olimpijski rekordi u atletici zaključno s OI 2024. u Parizu. Navedene su samo discipline koje priznaje MOK i koje su trenutno u programu OI.

## Rekordi 
*Napomena: Simbol ♦ označava da je rezultat i trenutni svjetski rekord.*
### Muškarci 
[mini|upright|[Usain Bolt trenutno drži tri olimpijska rekorda: dva pojedinačno i jedan kao član štafete Jamajke na 4 × 100 m.]]
[desno|mini|upright|Na [Olimpijske igre 2020.|OI 2020. Damian Warner postavio je novi rekord u desetoboju – 9018 bodova.]]
[desno|mini|upright|Etiopijski dugoprugaš [Kenenisa Bekele drži olimpijske rekorde na 5000 i 10.000&nbsp;m.]]

### Žene 
[desno|upright|mini|Francuskinja [Marie-José Pérec drži rekord na 400&nbsp;m, postavivši ga na OI 1996. u Atlanti.]]
[desno|upright|mini|Ruskinja [Jelena Isinbajeva postavila je olimpijski rekord u skoku s motkom u Pekingu 2008.]]

## Mješoviti rekordi 
## Discipline u višebojima 
Međunarodni olimpijski komitet vodi i spisak najboljih olimpijskih rezultata u svakoj disciplini desetoboja i sedmoboja posebno.

## Također pogledajte 
* Svjetski rekordi u atletici
* Rekordi svjetskih prvenstava u atletici
* Rekordi Igara Komonvelta u atletici

## Reference 
Kategorija:Atletski rekordi
Kategorija:Atletika na Olimpijskim igrama
Kategorija:Olimpijski rekordi
Husein Brkić

**Husein Brkić** (1889–1961) bio je geograf, gradonačelnik Sarajeva i dekan Filozofskog fakulteta Univerziteta u Sarajevu.

Husein Brkić rođen je u Mostaru 1889. Završio je studije u Beču i Zagrebu 1922. Radio je kao profesor u Mostaru, Stocu, Trebinju i Sarajevu. Poslije Drugog svjetskog rata bio je prvi gradonačelnik Sarajeva u periodu 1945–1947. Kasnije je radio u Višoj pedagoškoj školi u Sarajevu, a nakon osnivanja Filozofskog fakulteta u Sarajevu 1950. izabran je za profesora geografije na Katedri za geografiju. Bio je dekan Filozofskog fakulteta u Sarajevu. Husein Brkić je osnivač i doživotni počasni predsjednik Geografskog društva Bosne i Hercegovine.

## Literatura
* Sarajevski gradonačelnici (Husein Brkić), http://www.sarajevo.ba/ba/article.php?pid=126 

  

## Reference 
Kategorija:Rođeni 1889.
Kategorija:Umrli 1961.
Kategorija:Biografije, Mostar
Kategorija:Bosanskohercegovački geografi
Kategorija:Dekani Filozofskog fakulteta u Sarajevu
Kategorija:Gradonačelnici Sarajeva
Kategorija:Bosanskohercegovački komunisti
Kategorija:Jugoslavenski komunisti
Kategorija:Bosanskohercegovački političari
Kategorija:Jugoslavenski političari
Tvrtko Kanaet

**Tvrtko Kanaet**, (1900-1967) bio je bosanskohercegovački geograf.

Završio je gimnaziju u Banjoj Luci (1919). Studirao je i završio geografiju na Mudroslovnom fakultetu u Zagrebu 1923. Doktorirao je  na Prirodoslovno-matematičkom fakultetu (PMF) u Ljubljani sa doktorskom disertacijom pod nazivom: Podveležje i Podvelešci (1953).
Bio je srednjoškolski profesor u Trebinju (od 1923), Mostaru (od 1928), Osijeku (1940) i u Sarajevu (1941-1945). U periodu 1945-1947. bio je načelnik u Ministarstvu prosvjete, a od 1947. profesor i direktor Više pedagoške škole u Sarajevu. Kada je osnovan Filozofski fakultet u Sarajevu 1950. izabran je za profesora geografije. Osniva i vodi Katedru za geografiju. Bio je dekan Filozofskog fakulteta u Sarajevu. Na novoosnovanom Prirodno-matematičkom fakultetu na Odsjeku za geografiju predaje od 1960. do penzionisanja 1965. Jedan je od osnivača Geografskog društva Bosne i Hercegovine (1947) i njegov predsjednik (1960-1964). Osnovao je Geografski institut u Sarajevu (1962). Objavio je veći broj naučnih radova iz oblasti geografije među kojima i prve naučne studije o geografskim regijama u Bosni i Hercegovini.

## Bibliografija 
* Privredno-geografske oblasti i područja NR BiH, Treći kongres geografa Jugoslavije, Sarajevo 1954. 
* Podveležje i Podvelešci, Naučno društvo SR BiH, Djela knjige VI, odjeljenje istorijsko-filoloških nauka, Knjiga 3 Sarajevo 1955.
* Biogeografija, Beograd 1955.
* Matematička geografija, Sarajevo 1963.

## Literatura 
* Spomenica Više pedagoške škole i Pedagoške akademije u Sarajevu 1946.-1986. Sarajevo 1986, 12.
* Ivana Crljenko, Kanaet Tvrtko, Hrvatski biografski leksikon 7, Zagreb 2009.

Kategorija:Dekani Filozofskog fakulteta u Sarajevu
Kategorija:Prirodno-matematički fakultet u Sarajevu
Kategorija:Bosanskohercegovački geografi
Kategorija:Biografije, Banja Luka
Kategorija:Rođeni 1900.
Kategorija:Umrli 1967.
Ti si mi u krvi

**Ti si mi u krvi** je šesti studijski album Zdravka Čolića objavljen 1984. Album se sastoji od deset pjesama. Postigao je veliki uspjeh kod publike, a naslovna pjesma "Ti si mi u krvi" je postala jedna od najvećih balada bivše Jugoslavije. Većinu tekstova napisala je Marina Tucaković a producent albuma je bio Kornelije Kovač. Album je objavila sarajevska izdavačka kuća Diskoton i Kamarad, novoosnovana privatna muzička kuća u suvlasništvu Čolića i Gorana Bregovića.

## Spisak pjesama
# "Ruška" Marina Tucaković - 3:41 
# "Ustani, sestro" Goran Gunjak - 3:13
# "Ti možeš sve, al' jedno ne" Momčilo Bajagić Bajaga - 4:34  
# "Cura iz Zenice" Momčilo Bajagić Bajaga - 3:17  
# "Ti si mi u krvi" Spomenka Kovač - 4:57
# "Vala, vrijeme je" Đorđe Balašević - 3:22
# "Južnjaci" Marina Tucaković - 3:43
# "Pamti me po dobru" Dragana Ivić - 4:05
# "Osvojio bi sve" Marina Tucaković - 3:37 
# "Sto cigana" Ranko Boban - 4:02

Pjesma "Ruška" je obrada pjesme "C'est la vie" engleske grupe" Emerson, Lake & Palmer.

## Vanjski linkovi
*Tekstovi pjesama
*Podaci o albumu
*[Biografija Zdravka Čolića(https://bs.wikipedia.org/wiki/Zdravko_%C4%8Coli%C4%87)]

## Reference
Kategorija:Albumi Zdravka Čolića
Kategorija:Albumi iz 1984.
Kategorija:Albumi u izdanju Diskotona
Fehim Nametak

**Fehim Nametak** (6. mart 1943. Sarajevo) je bosanskohercegovački turkolog i prevodilac.

Završio je studij arapskog jezika i književnosti i turski jezik na Filozofskom fakultetu u Sarajevu (1966). Magistarski rad pod nazivom: Tursko društvo u ranim romanima Rešada Nurija Güntekina, odbranio je na Filološkom fakultetu u Beogradu 1973. Na istom fakultetu odbranio je doktorsku disertaciju pod nazivom: Fadil-paša Šerifović, pjesnik i epigrafičar Bosne (1979). Radio je u Orijentalnom institutu u Sarajevu od 1966. Bio je direktor Orijentalnog instituta u periodu 1994-1998. Kao gostujući profesor predavao je historiju turskog jezika na Filološkom fakultetu u Skoplju (1984-1990. Od 1992. honorarno radi na Filozofskom fakultetu u Sarajevu, a od 1997. je u stalnom radnom odnosu. Redovan je profesor na predmetima iz turske književnosti. Od 1995. predaje i na Filozofskom fakultetu u Zagrebu.

Saradnik je Bošnjačkog instituta u Zürichu od osnivanja (1988). 
Fehim Nametak proučava turskom književnošću, naročito književnošću Bošnjaka na turskom jeziku. Objavio veći broj knjiga, studija, prijevoda, kritika i polemika. Bio je urednik za bošnjačke pisce iz Bosne i Hercegovine u Leksikonu pisaca Jugoslavije (Novi Sad), saradnik Enciklopedije Jugoslavije  (Zagreb) i İslâm Ansiklopedisi (Istanbul).

Dobitnik je međunarodne nagrade Doprinos turskom svijetu (TÜRKSAV) za 2009. godinu.

Fehimov otac je bio pisac Alija Nametak, njegov djed Fehim-efendija Spaho.

## Posebna izdanja 
* Fadil-paša Šerifović, pjesnik i epigrafičar Bosne, Orijentalni institut u Sarajevu, Sarajevo 1980, 282 str.
* Pregled književnog stvaranja bosansko-hercegovačkih Muslimana na turskom jeziku, El-Kalem, Sarajevo 1989, 267 str.
* Divanska poezija XVI i XVII stoljeća, Institut za književnost i Svjetlost, Sarajevo 1991, 214 str.
* Divanska književnost Bošnjaka, Orijentalni institut i Međunarodni centar za mir, Sarajevo 1997, 200 str.
* Katalog arapskih, perzijskih, turskih i bosanskih rukopisa iz zbirke Bošnjačkog instituta (koautor: Salih Trako), Bošnjački institut, Zürich 1997, 579 str.
* Katalog arapskih, turskih, perzijskih i bosanskih rukopisa Gazi Husrev-begove biblioteke, sv. IV, Al-Furqan – London, Rijaset islamske zajednice BiH – Sarajevo 1998, 534 str.
* Katalog arapskih, perzijskih, turskih i bosanskih rukopisa iz zbirke Bošnjačkog instituta, sv. II (koautor: Salih Trako), Sarajevo – Zürich 2003, 521 str.
* Pojmovnik divanske i tesavvufske terminologije, Orijentalni institut u Sarajevu, Sarajevo 2007, 269 str.

## Prevedene knjige 
* Sulejman Čelebi, Mevlud, Sarajevo 1973.

## Literatura 
* Amir Ljubović, Znanstveni i stručni rad Fehima Nametka, Prilozi za orijentalnu filologiju 52/53, Sarajevo, 2002/2003, 9-14.
* Orijentalni institut u Sarajevu 1950.-2000, Orijentalni institut u Sarajevu, Sarajevo 2000, 139-141.
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 212-213.

Kategorija:Bosanskohercegovački turkolozi
Kategorija:Odsjek za orijentalnu filologiju Filozofskog fakulteta u Sarajevu
Kategorija:Bosanskohercegovački prevodioci
Kategorija:Biografije, Sarajevo
Kategorija:Rođeni 1943.
Kategorija:Živi ljudi
Svjetsko prvenstvo u krosu 1975.

**3. svjetsko prvenstvo u krosu** održano je 16. marta 1973. u Rabatu (Maroko).

## Rezultati 
### Seniori 
#### Pojedinačno 
#### Ekipno 
### Juniori 
#### Pojedinačno 
#### Ekipno 
### Seniorke 
#### Pojedinačno 
#### Ekipno 
## Vanjski linkovi 
* GBRathletics

1975.
Kategorija:1975. u atletici
Kros
Kategorija:1975. u Maroku
Kategorija:Atletika u Maroku
Popis stanovništva u Hrvatskoj 2011 (Kutjevo)

**Popis stanovništva u Hrvatskoj 2011. godine** proveden je od 1. do 28. aprila 2011, prema stanju na dan 31. marta. Popis je proveden na temelju *Zakona o Popisu stanovništva, kućanstava i stanova u Republici Hrvatskoj 2011. godine* (Narodne novine, broj 92/10).
Grad Kutjevo je po Popisu stanovništva 2011. godine na površini od 173,61&nbsp;km2 imao 6.247 stanovnika, što predstavlja 8,01% od ukupnog broja stanovnika Požeško-slavonske županije, odnosno  0,15% od ukupnog broja stanovnika Hrvatske. Gustoća naseljenosti u Kutjevu je 36 stanovnika/km2.
## Rezultati 
### Nacionalna pripadnost
### Maternji jezik 
### Religijska pripadnost
## Reference 
## Vanjski linkovi
* Državni zavod za statistiku Republike Hrvatske

Kutjevo
Kategorija:Kutjevo
Infinity Ward

**Infinity Ward** je američka kompanija koja proizvodi videoigre. Oni su stvorili videoigru Call of Duty. Vince Zampella i Grant Collier su 2002. godine osnovali Infinity Ward zajedno sa Jason-om West-om nakon dugogodišnjeg rada u kompaniji 2015. Sva 22 člana Infinity Ward tima dolaze iz tima koji je radio na igri Medal of Honor: Allied Assault. Activision je pomogao Infinity Ward-u u ranim danima kupovinom 30% kompanije. Prva videoigra, Call of Duty: Worl War II, za PC je objavljena 2003. godine. Dan nakon objavljivanja igre, Activision kupuje cijeli Infinity Ward i potpisuje dugoročne ugovore. Infinity Ward je nakon toga proizveo Call of Duty 2, Call of Duty: Modern Warfare, Call of Duty: Modern Warfare 2,Call of Duty: Modern Warfare 3, i trenutno razvija jedanaesti nastavak, Call of Duty: Ghost, koi ima potpunio novu priču, likove i uvodi nas u potpuno novi svijet Call of Duty-ja. Suosnivač Collier je u međuvremenu napustio kompanije, te se 2009. godine pridružio Activision-u.

Kategorija:Računarska preduzeća u SAD-u
Lejla Gazić

**Lejla Gazić (rođena Zečević)** (1945), arabist, orijentalist.

Završila je studije orijentlistike Odsjeku za orijentalnu filologiju Filozofskog fakulteta u Sarajevu (1969). Na Filozofskom fakultetu u Sarajevu odbranila je magistarski rad pod nazivom: Ali Fehmija Džabić kao kritičar klasične arapske poezije (1982) i doktorsku disertaciju podnazivom: Naučno i stručno djelo dr. Safvet-bega Bašagića (2004). Od 1970. djeluje u Orijentalnom institutu u Sarajevu. Na Filozofskom fakultetu u Sarajevu radi honorarno od 1995. U početku radi u zvanju višeg lektora, a kasnije docenta na predmetima Islamska paleografija i Osmanska diplomatika.

Objavila je više stručnih i naučnih radova (Prilozi za orijentalnu filologiju, Anali Gazi Husrev-begove biblioteke, Treći program Radio-Sarajeva, Glasnik Arhiva i Društva arhivskih radnika Bosne i Hercegovine, Odjek i dr.). Bila je direktor Orijentalnog instituta u Sarajevu (1992-1994), urednik časopisa Prilozi za orijentalnu filologiju i drugih izdanja Orijentalnog instituta u Sarajevu i Bošnjačkog instituta u Zürichu, odjel Sarajevo.

## Posebna izdanja 
* Katalog rukopisa Orijentalnog instituta – lijepa književnost (sa S. Trakom), Sarajevo, 1997.
* Katalog arapskih, turskih, perzijskih i bosanskih rukopisa, Orijentalni institut u Sarajevu, London – Sarajevo 2009.
* Naučno i stručno djelo dr. Safvet-bega Bašagića, Orijentalni institut u Sarajevu, 2010.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010,  .
* Lejla Gazić, http://www.ois.unsa.ba/index.php?option=com_content&view=article&id=21&Itemid=15

Kategorija:Rođeni 1945.
Kategorija:Živi ljudi
Kategorija:Biografije, Sarajevo
Kategorija:Odsjek za orijentalnu filologiju Filozofskog fakulteta u Sarajevu
Activision

**Activision** je američka kompanija za distribuciju i razvoj video igara. Trenutni direktor je Robert A. Kotick. Kompanija je osnovana 1. oktobra 1979. Najpoznatija je po izdavanju jednog od najigranijih ratnih serijala "Call of Duty", te serijala Prototype, Guitar Hero, Tony Hawk.
Activision je najveća izdavačka kuća za videoigre na svijetu. Sarađuje s Microsoft-om, te sestrinskom firmom "Activision Blizzard".

25. jula 2013., Activision Blizzard je objavio da je kupio 429 miliona dionica čiji je vlasnik bio Vivendi, vrijednosti 2.34 milijardi US$. Time je Activision Blizzard postao nezavisna kompanija.
### Igre najavljene u 2014. 
* *Destiny* (PS3, PS4, Xbox 360, Xbox One)
* *Skylanders: Trap Team* (3DS, PS3, PS4, Wii, Wii U, Xbox 360, Xbox One)
* *Call of Duty: Advanced Warfare* (PS3, PS4, Windows, Xbox 360, Xbox One)
* *The Legend of Korra* (PS3, PS4, Windows, Xbox 360, Xbox One)
## Reference 
Kategorija:Računarska preduzeća u SAD-u
Vančo Boškov

**Vančo Boškov** (1934–1984), orijentalist, filolog.

Završio je studij na studijskoj grupi Orijentalna filologija s historijom naroda Jugoslavije na Filozofskom fakultetu u Sarajevu 1957. Na istom fakultetu je odbranio doktorsku disertaciju pod nazivom: Ljubavna lirika (gazeliyat) Ishaka Čelebija – Kritički tekst i književno-estetska analiza (1970). Izabran je na Odsjek za orijentalnu filologiju Filozofskog fakulteta u Sarajevu 1963. za asistenta, 1970. za docenta, a 1975. za vanrednog profesora. Predavao je tursku književnost (staru, klasičnu i modernu), osmansku diplomatiku i paleografiju. Bio je u Egiptu na specijalizaciji arapskog jezika (1960–1961) i na Institutu za historiju i kulturu Bliskog istoka u Münchenu (1971–1973). Godine 1981. izabran za redovnog profesora Filološkog fakulteta Univerziteta u Skopju, gdje je predavao osmanski jezik.

Vančo Boškov bavio se klasičnom i modernom turskom književnošću, književnošću južnoslavenskih naroda na osmanskom turskom jeziku i izučavanjem historijskih dokumenata iz osmanskog razdoblja. Radove je objavljivao u stručnoj periodici (Prilozi za orijentalnu filologiju, Godišnjak Instituta za jezik i književnost u sarajevu, Glasnik na Institutot za nacionalna istorija u Skoplju, Zeitschrift der Deutsche Morgenländischen Gesellschaft, Südost-Forschungen).

Bio je član Germanskog društva orijentalista, Društva orijentalista BiH, te predsjednik Komiteta za osmanske i predosmanske studije (CEPO).

## Posebna izdanja 
* Turski dokumenti za istorijata na makedonskiot narod, (koautor), Tom I, Državna arhiva na SR Makedonija, Skopje 1963, LV + /2/ + 166 + /2/ + 231 str. faksimila.
* Turski dokumenti za istorijata na makedonskiot narod, Tom II, Arhiv na SR Makedonija, Skopje 1966, LXIII + 196 str. + faksimili.
* Turski dokumenti za istorijata na makedonskiot narod, Tom IV, Arhiv na Makedonija, Skopje 1972, 416 str. + faksimili.
* Das osmanische Registerbuch der Beschwerden vom Jahre 1675, Österreichischen Akademie der Wissenschaften, Wien 1984, 68 str. + 448 str. faksimila.
* Katalog turskih rukopisa u franjevačkim samostanima u Bosni i Hercegovini, Orijentalni institut u Sarajevu, Sarajevo 1988, 155 str.

## Literatura 
* Jasna Šamić, Dr Vančo Boškov (1934-1984), Prilozi za orijentalnu filologiju 34, Sarajevo 1985, 7-9.
* Snježana Buzov, Bibliografija radova dr Vanča Boškova, Prilozi za orijentalnu filologiju 34, Sarajevo 1985, 201-211.
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010,  210-211.

Kategorija:Odsjek za orijentalnu filologiju Filozofskog fakulteta u Sarajevu
Kategorija:Bosanskohercegovački filolozi
Kategorija:Biografije, Negotino
Kategorija:Rođeni 1934.
Kategorija:Umrli 1984.
Sead Hajrović

**Sead Hajrović** je bosanskohercegovački nogometaš. Igra na poziciji odbrambenog igrača, a trenutno nastupa za SC Düdingen.

## Klupska karijera 
### Arsenal 
Dana 7. jula 2011. potpisao je profesionalni ugovor s Arsenalom nakon što je 2009. stigao iz omladinskog pogona Grasshoppera.

Arsenal ga je posudio Barnetu i Hajrović je debitirao 28. januara 2012. protiv Crewea Alexandre, ušavši kao rezerva. Iako je njegov angažman u Barnetu donekle poremetila povreda, sakupio je 10 nastupa, a klub je izbjegao ispadanje u Football League Two (4. englesku ligu, odnosno treću u sklopu The Football League). 4. decembra 2012. otputovao je s prvim timom u Grčku na gostovanje kod Olympiacosa, ali nije ulazio u igru.

U maju 2013. Arsenal je dozvolio Hajroviću da potraži novi klub u kojem bi bio u početnom sastavu.

### Grasshopper 
Dana 5. augusta 2013. potpisao je dvogodišnji ugovor sa Grasshopperom.

### Winterthur 
Krajem maja 2014, zbog male minutaže koju je dobijao u Grasshopperu, Hajrović je prešao u drugoligaš Winterthur, s kojim je potpisao dvogodišnji ugovor.

## Reprezentacija 
Bio je član švicarske U-17 reprezentacije koja je osvojila SP 2009, nakon čega je bio kapiten U-18 selekcije.

U maju 2013. FIFA mu je dozvolila da promijeni sportsko državljanstvo, nakon čega je odabrao nastupati za Bosnu i Hercegovinu. Za nju je debitirao 31. maja u prijateljskoj utakmici između U-21 i A-reprezentacije BiH.

## Lični život 
Njegovi roditelji su Bošnjaci porijeklom iz Bijelog Polja u Crnoj Gori. 1980. preselili su se u Sarajevo, a odatle u Švicarsku 1987. Njegov stariji brat Izet također nastupa za Grasshopper.

Osim bosanskog, Sead govori njemački i engleski jezik.

## Reference 
## Vanjski linkovi 
* Sead Hajrović na *transfermarkt.co.uk*
* Statistike S. Hajrovića na *Soccerbaseu*

Kategorija:Rođeni 1993.
Kategorija:Živi ljudi
Kategorija:Biografije, Brugg
Kategorija:Bosanskohercegovački nogometaši
Kategorija:Švicarski nogometaši
Kategorija:Švicarci porijeklom iz Bosne i Hercegovine
Kategorija:Bosanskohercegovački sportisti 21. vijeka
Kategorija:Nogometaši Grasshoppera
Kategorija:Nogometaši Arsenala
Bruno Mars

**Peter Gene Hernandez** (rođen 8. oktobra 1985), poznat pod imenom **Bruno Mars**, američki je pjevač, tekstopisac i producent.

Bruno je iz porodice muzičara pa je tako od malih nogu išao na razne nastupe. Zbog svoje muzičke karijere odlučio se preseliti u Los Angeles. Počeo je pisati pjesme za druge izvođače.

Godine 2009, Bruno je potpisao ugovor s Atlantic Recordsom. U oktobru 2010. godine objavio je svoj prvi album pod nazivom *"Doo-Wops & Hooligans"*. Taj album je dospio na 3. mjesto Billboard 200. Bio je nominiran za sedam Grammy-ja na 53. dodjeli Grammy nagrada, osvojio je za najbolju mušku pop izvedbu *"Just the Way You Are"*.

## Život i karijera 
Bruno je rođen kao Peter Gene Hernandez i odrastao je u Waikiki susjedstvu Honolulu, Hawaii. Roditelji, majka Bernadette i otac Pete Hernandez, su filipinskog i portorikanskog porijekla. U dobi od dvije godine dobio je nadimak *Bruno* od svog oca zbog sličnosti s profesionalnim hrvačem Bruno Sammartino. Bruno je bio jedan od šestero djece. Kada je imao samo četiri godine počeo je nastupati sa porodicom po raznim nastupima. Na svom ostrvu već je bio poznat kao mali Elvis.

## Također pogledajte 
* "When I Was Your Man"
* "Locked Out of Heaven"


Kategorija:Rođeni 1985.
Kategorija:Živi ljudi
Kategorija:Biografije, Honolulu
Kategorija:Američki pjevači
Kategorija:Američki muzičari
Ermin Bičakčić

**Ermin Bičakčić** (rođen 24. januara 1990) jest bosanskohercegovački nogometaš i reprezentativac Bosne i Hercegovine. Trenutno nastupa za Željezničar na poziciji centralnog beka.

## Klupska karijera
U oktobru 2010, Bičakčić je debitirao za prvi tim VfB Stuttgarta u 2. kolu njemačkog kupa protiv ekipe Chemnitzer FC-a. Početkom decembra iste godine imao je i prvi nastup u Evropskoj ligi protiv Young Boysa. A u decembru iste godine bilježi svoj prvi nastup u Bundesligi, protiv Bayerna.

U januaru 2012, Bičakčić prelazi u Eintracht Braunschweig. Tu je izborio mjesto u prvom timu, propustivši samo 1 utakmicu u periodu od februara 2012. do maja 2013. Na kraju sezone 2012/13. u 2. Bundesligi Bičakčić je sa svojim timom ušao u najjaču njemačku ligu, Bundesligu.

U maju 2014. godine, nakon što je Eintracht ispao u drugu njemačku ligu, Bičakčić prelazi u Hoffenheim.

## Reprezentacija
U maju 2008, Bičakčić dobiva njemački pasoš i debitirao za njemačku reprezentaciju U-18, šest dana kasnije u utakmici protiv Turske. U aprilu 2009. odigrao je prvu utakmicu za bh. U-19 reprezentaciju protiv Slovenije. Nakon svog 21. rođendana odrekao se bh. državljanstva kako bi se prilagodio njemačkim zakonima o državljanstvu. U junu 2013. godine, nakon što se pojavila mogućnost posjedovanja dvojnog državljanstva između BIH i Njemačke, Bičakčić je ponovo stekao i državljanstvo BIH i sada ima dvojno državljanstvo.

U julu 2013. godine, Bičakčić dobiva prvi poziv za A-reprezentaciju BiH, a debitirao je protiv SAD-a 14. augusta 2013. Već u 3. utakmici postigao je i svoj prvi gol za BIH, a to je bio izjednačujući gol u veoma važnoj utakmici kvalifikacija za SP 2014. u gostima protiv Slovačke 10. septembra 2013, u Žilini u sklopu grupe G. BiH je na kraju dobila tu utakmicu rezultatom 1-2.

Bičakčić je bio jedan od učesnika reprezentacije BIH na Svjetskom prvenstvu u Brazilu 2014. godine. Nastupio je u prvoj utakmici grupne faze takmičenja, kada je BIH poražena od reprezentacije Argentine rezultatom 2-1. Međutim, u preostale dvije utakmice grupne faze, Bičakčić nije zabilježio nastupe.

Naredni nastup za BIH bilježi u utakmicama kvalifikacija za EURO 2016, te veže ukupno 11 uzastopnih nastupa za BIH u kvalifikacijama i prijateljskim utakmicama.

## Statistika
### Klubovi
*Ažurirano: 18. augusta 2016.*

### Reprezentacija
*Ažurirano: 7. juna 2025.*

**Nastupi za reprezentaciju**

**Golovi za reprezentaciju**

## Porodica
Porijeklom je iz Kozluka kod Zvornika. Sa porodicom je tokom rata izbjegao u Njemačku.

## Reference
## Vanjski linkovi
*Ermin Bičakčić na VfB-Stuttgart.de
*Ermin Bičakčić na fussballdaten.de 

Kategorija:Rođeni 1990.
Kategorija:Živi ljudi
Kategorija:Biografije, Zvornik
Kategorija:Bosanskohercegovački nogometaši
Kategorija:Njemački nogometaši
Kategorija:Bosanskohercegovački emigranti u Njemačkoj
Kategorija:Igrači na Svjetskom prvenstvu u nogometu 2014.
Kategorija:Nogometaši VfB Stuttgarta
Kategorija:Nogometaši Eintracht Braunschweiga
Kategorija:Nogometaši 1899 Hoffenheima
Kategorija:Nogometaši Željezničara
Kategorija:Bosanskohercegovački sportisti 21. vijeka
Velika nagrada Italije 2013.

**Velika nagrada Italije 2013** (službeno poznata kao '''Formula 1 Gran Premio d'Italia 2013''') je automobilska trka Formule 1 koja je održana 8. septembar 2013. na stazi Autodromo di Monza u Monza, Italija. Ovo je bila dvanaesta trka u sezoni 2013., i ujedno i 64. trka za Veliku nagradu Italije.

## Rezultati treninga (Petak) 
### Prvi trening  
### Drugi trening  
## Rezultati treninga (Subota) 
### Treći trening  
### Kvalifikacije 
: Adrian Sutil kažnjen je tri mjesta za ometanje Lewis Hamilton u Q2.

## Utrka (Nedjelja) 
## Vanjski linkovi 
* formula1.com – Rezultati prvog treninga 
* formula1.com – Rezultati drugog treninga 
* formula1.com – Rezultati trećeg treninga 
* formula1.com – Rezultati kvalifikacija 
* formula1.com – Rezultati utrka 

Italija
Kategorija:2013. u Italiji
2013
Nijaz Ibrulj

**Nijaz Ibrulj** (1956), filozof.

Završio je studij filozofije i komparativne književnosti na Filozofskom fakultetu u Sarajevu 1982. Na istom fakultetu odbranio je magistarski rad pod nazivom: Filozofski sadržaj logičko-matematičkih i semantičkih istraživanja Gottloba Fregea (1989), te doktorsku disertaciju pod nazivom: Filozofija i filozofija logike (Prilog istraživanju ontoloških i epistemoloških pretpostavki logike) (1998). Izabran je 1989. za višeg asistenta na Odsjeku za filozofiju i sociologiju Filozofskog fakulteta u Sarajevu, 1998. u zvanje docenta, 2002. u zvanje vanrednog profesora, a 2007. u zvanje redovnog profesora. Studirao je hebrejski i starogrčki jezik na Franjevačkom teološkom fakultetu u Sarajevu. Preveo je sa starogrčkog i objavio Porfirijev tekst Isagoge.

Saradnik je Centra za filozofska istraživanja ANU BiH, predsjednik Filozofskog društva „Theoria“ iz Sarajeva (2005-2007), osnivač i predsjednik udruženja “Academia Analitica” (društva za razvoj logike i analitičke filozofije u Bosni i Hercegovini), osnivač i mentor ZINK-a, prvog bosanskohercegovačkog znanstveno-istraživačkog inkubatora.

## Posebna izdanja 
* Filozofija logike, Sarajevo Publishing, Sarajevo 1999, 245 str.
* Stoljeće rearanžiranja. Eseji o identitetu, znanju i društvu, Filozofsko društvo “Theoria”, Sarajevo, 2005, 255 str.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 83.

## Reference 
## Vanjski linkovi 
* https://ziink.files.wordpress.com/2008/08/n-ibrulj-stoljece-rearanziranja.pdf
* Nijaz Ibrulj, http://academia-analitica.org/wp/?page_id=166

Kategorija:Odsjek za filozofiju Filozofskog fakulteta u Sarajevu
Kategorija:Bosanskohercegovački filozofi
Kategorija:Biografije, Sarajevo
Kategorija:Rođeni 1956.
Popis stanovništva u Hrvatskoj 2011 (Okučani)

**Popis stanovništva u Hrvatskoj 2011. godine** proveden je od 1. do 28. aprila 2011, prema stanju na dan 31. marta. Popis je proveden na temelju *Zakona o Popisu stanovništva, kućanstava i stanova u Republici Hrvatskoj 2011. godine* (Narodne novine, broj 92/10).
Općina Okučani je po Popisu stanovništva 2011. godine na površini od 159,61&nbsp;km2 imala 3.447 stanovnika, što predstavlja 2,17% od ukupnog broja stanovnika Brodsko-posavske županije, odnosno 0,08% od ukupnog broja stanovnika Hrvatske. Gustoća naseljenosti u Okučanima je 22 stanovnika/km2.
## Rezultati 
### Nacionalna pripadnost
### Maternji jezik 
### Religijska pripadnost
## Reference 
## Vanjski linkovi
* Državni zavod za statistiku Republike Hrvatske

Okučani
Kategorija:Okučani
Lotida

mini|265x265piksel|Prijap i Lotida, detalj Gozbe bogova Giovannija Bellinija (oko 1514.)

**Lotida** (latinski: *Lotis*) je nimfa iz Ovidijevih *Metamorfoza* i *Fasti*; tražeći izbavljenje od Prijapovog zagrljaja, pretvorila se u drvo, koje je dobilo ime po njoj.

Za vrijeme praznika u čast Libera kojem je bila prisutna, Prijap je pokušao da je siluje u snu. Međutim, iznenadni krik magarca trgao ju je iz sna, te je pobjegla, ostavivši Prijapa osramoćena, budući da su se drugi probudili i postali svjesni njegovih namjera. Prema drugoj priči, Lotida se pretvorila u lotos, kako bi pobjegla od Prijapa. Driopa će poslije ubrati cvijet sa drveta koje je postalo Lotide, pa će se pretvoriti u crnu topolu.

## Reference 
## Vanjski linkovi 
* https://www.gutenberg.org/files/26073/26073-h/26073-h.htm The Project Gutenberg eBook of The Metamorphoses of Ovid, by Publius Ovidius Naso

Kategorija:Rimska mitologija
Vruć vetar

***Vruć vetar*** je jugoslavenska TV-serija iz 1980.

## Radnja 
Borivoje Šurdilović iz Vlasotinca odlazi u Beograd u potrazi za boljim životom. Međutim, kako bi se njegove želje ispunile, prolazi kroz razne avanture. Mijenja mnoga radna mjesta, od taksista do brijača, da bi na kraju postao poznati frizer u Beogradu.

## Uloge 
* Ljubiša Samardžić kao Borivoje Šurdilović Šurda
* Miodrag Petrović Čkalja kao Blagoje Popović Firga
* Bora Todorović kao Slobodan Mihajlović Bob
* Vesna Čipčić kao Vesna
* Radmila Savićević kao baba
* Žika Milenković kao Šurdin otac
* Ljubica Ković kao Šurdina majka
* Ljubica Šćepanović kao Šurdina sestra
* Mladen Nedeljković kao Šurdin zet
* Dragomir Bojanić Gidra kao Krstivoje Krstić
* Dušan Poček - poslovođa samoposluge
## Spisak epizoda 
## Reference 
## Vanjski linkovi 
* 

Kategorija:Jugoslavenske humorističke serije iz 1980-ih
Kategorija:Jugoslavenske TV-serije iz 1980-ih
Kategorija:Jugoslavenske TV-serije sa početkom prikazivanja 1980.
Novi Zrin

mini|265px|Položaj Novog Zrina, tada već razorenog ("Forte Zrino demolito"), na staroj geografskoj karti iz 1670.
**Novi Zrin** ( ili *Uj-Zrínyivár*, ) bila je utvrda koju je na krajnjoj istočnoj ivici Međimurja (na području naselja Donja Dubrava i na granici sa Mađarskom), blizu ušća rijeke Mure u Dravu, dao sagraditi hrvatski ban Nikola Zrinski 1661. Nazvao ju je prema Zrinu, zamku na Zrinskoj gori u današnjoj Sisačko-moslavačkoj županiji i nekadašnjem velikom posjedu familije Zrinski, koji je u 17. vijeku bio pod vlašću Osmanlija.

Utvrda je trebala da služi za odbranu hrvatske teritorije od stalnih osmanlijskih prodora, pa je ovima smetala. Stoga su je Osmanlije u iduće tri godine nekoliko puta opsjedali, ali je hrvatska vojna posada uz austrijsko-njemačka pojačanja uspjela da je odbrani. Ipak, početkom juna 1664. brojna vojska pod komandom velikog vezira Fazil Ahmed-paše Ćuprilića (1661–1676) stigla je iz Istanbula i držala utvrdu pod opsadom gotovo mjesec dana. Nakon nebrojenih svakodnevnih napada, nekoliko hiljada izmorenih branilaca je, ne dobivši vojna pojačanja, poginulo ili se povuklo iz utvrde, a Osmanlije su, osvojivši je, 7. jula 1664. potpalili lagume (eksploziv u potkopima) i razorili je.

Prema odredbama vašvarskog mirovnog sporazuma, koji je zaključen poslije Monošterske bitke u kojoj su Osmanlije 1. augusta 1664. doživjeli poraz, Novi Zrin nije smio da se obnovi. Nikola Zrinski, kao i velik dio ostalog hrvatsko-ugarskog plemstva, bio je ogorčen nepovoljnim uslovima tog sporazuma, pa je to dovelo do Zrinsko-frankopanske urote protiv Bečkog dvora.

Budući da je utvrda bila razvaljena do temelja, a rijeka Mura promijenila svoj tok, tačan položaj fortifikacije do danas nije sa sigurnošću ustanovljen. Na hrvatskoj strani obale Mure, pored mjesta gdje se nekad nalazio Novi Zrin, postavljen je memorijalni obelisk.

## Također pogledajte 
* Utvrda
* Međimurska županija
* Historija Hrvatske
* Zrinski
* Vezir
* Opsada Novog Zrina

## Vanjski linkovi 
* Utvrda Novi Zrin u evropskom kontekstu 
* Zrinski je izgradio Novi Zrin nasuprot osmanlijskog uporišta Kaniže u okupiranoj Mađarskoj 
* Novi Zrin – jedna od nekadašnjih odbrambenih utvrda uz rijeku Muru
* Jedan od savremenih grafičkih prikaza Novog Zrina iz 17. vijeka

Kategorija:Tvrđave u Hrvatskoj
Kategorija:Međimurska županija
Kategorija:Zrinski
Janko Tipsarević

**Janko Tipsarević** je profesionalni teniser iz Srbije. U karijeri je osvojio 4 ATP-turnira, 1 u parovima, 10 čelendžera, 2 ITF *Futuresa* i juniorski *Australian Open* 2001. S reprezentacijom Srbije osvojio je *Davis Cup* 2010. Najbolji plasman na ATP-listi bio mu je 8. mjesto.

Rođen je 22. juna 1984. u Beogradu, kao najstariji sin oca Pavla i majke Vesne. Ima mlađeg brata, Veljka. Tenis je počeo igrati sa 6 godina, a sa 9 je počeo igrati za TK "AS" u Novom Beogradu, koji se nalazio u sklopu SRC "11. april". Prvi profesionalni trener bio mu je Roman Savočkin.

Oženjen je Biljanom Šešević, nekadašnjom novinarkom televizije Delta i B92, a danas je modna kreatorica. U januaru 2014. dobili su kćer.

## Finala 
### Pojedinačno: 11 (4–7) 
|

|}

### Parovi: 4 (1–3) 
|

|}

## Pobjede protiv igrača iz top 10 
## Nagrade 
;2002.
* Najbolji teniser Jugoslavije
;2003.
* Najbolji teniser Srbije i Crne Gore
;2004.
* Najbolji teniser Srbije i Crne Gore
;2012.
* *Davis Cup* nagrada za privrženost

## Također pogledajte 
* Davis Cup reprezentacija Srbije

## Reference 
## Vanjski linkovi 
* Službeni sajt
* ATP-profil

Kategorija:Rođeni 1984.
Kategorija:Srbijanski teniseri
Kategorija:Biografije, Beograd
Kategorija:Srbijanski olimpijci u tenisu
Kategorija:Teniseri na Olimpijskim igrama 2008.
Kategorija:Teniseri na Olimpijskim igrama 2012.
Kategorija:Živi ljudi
Brezičani (Prijedor)

**Brezičani** su naseljeno mjesto u općini Prijedor smješteni na sjeverozapadnom djelu Bosne i Hercegovine na desnoj obali rijeke Sane.

## Klima 
Klima je umjereno-kontinentalna sa minimalnom temperaturom od -20 i maksimalnom temperaturom od 40 stepeni. Prosječna godišnja temperatura iznosi +11 stepeni dok broj sunčanih dana u godini iznosi prosječno 60. Količina padavina iznosi 991&nbsp;mm/m2

## Stanovništvo 
Prema popisu iz 1991. godine na području Brezičana živjelo je 1648 stanovnika od toga 1159 Srba, 361 Bošnjaka, 99 Jugoslovena, 6 Hrvata i 23 ostalih.

## Prirodni resursi 
Na području Brezičana nalaze se nalazišta bijele gline (neki djelovi nose i ime po tome kao što su Bijela zemlja ili Keramika). Nalazišta pitke vode kao i nalazišta šljunka, pijeska i drugih građevinskih materijala.

Na području Brezičana postoje veoma povoljni uvjeti za razvoj poljoprivredne proizvodnje. Prema analizama iz ove oblasti moguć je razvoj za voćarsko-povrtlarsku i ratarsko-stočarsku proizvodnju, proizvodnju meda, proizvodnju cvijeća te rasadničku proizvodnju u oblasti voćarstva i povrtlarstva kao i skupljanje šumskih plodova i ljekovitog bilja. Dobar primjer je Vitaminka (Prijedorcanka) koja je 2013 godine otkupila preko 7000 tona voca.

## Reference 
## Vanjski linkovi 
* Zvanični sajt grada Prijedora
Miroslav Stevanović

**Miroslav Stevanović** je bosanskohercegovački nogometaš koji trenutno nastupa za Servette. Član je reprezentacije Bosne i Hercegovine, a igra na poziciji desnog krila.

## Klupska karijera 
Počeo je igrati nogomet u FK Drini, klubu iz njegovog rodnog Zvornika. Zatim je otišao u Srbiju i igrao za omladinske ekipe FK Vojvodine. Debi u seniorskom nogometu imao je 2009, kad je prvo posuđen FK Paliću, koji se takmičio u Srpskoj ligi Vojvodina. Nakon toga je posuđen Borcu iz Banje Luke (Premijer liga Bosne i Hercegovine). Po završetku ovih posudbi počeo se ustaljivati u prvom timu Vojvodine. Nakon dobrih i predstava i u klubu i u reprezentaciji izabran je za sportista godine općine Zvornik za 2011.

### Sevilla 
2. januara 2013. potpisao je petogodišnji ugovor sa Sevillom. Na međunarodnom aerodromu San Pablo dočekali su ga kolega iz reprezentacije Emir Spahić (koji je tada također igrao za Sevillu) i delegat prvog tima Juan Martagon. 9. januara debitirao je u novom klubu u utakmici Kupa kralja protiv Mallorke, odigravši cijelo 2. poluvrijeme.

5. jula 2013. posuđen je novom španskom prvoligašu, Elcheu, na 1 godinu.

## Reprezentacija 
Stevanović je od 2006. član mladih selekcija BiH. Nastupao je za U-17, U-19 i U-21 reprezentacije. U septembru 2011. pozvan je u A-selekciju za utakmicu protiv Bjelorusije u okviru grupe D kvalifikacija za EP 2012. Reprezentativni debi imao je 26. maja 2012. u prijateljskoj utakmici protiv Irske u Dublinu, ušavši s klupe. 15. augusta odigrao je cijelu utakmicu protiv Velsa u kojoj je bio i asistent i strijelac, zasluživši pohvale i poštovanje medija i selektora Sušića. Kasnije je postao redovan član ekipe u kvalifikacijama za SP 2014. i čak je nazvan "najboljim potezom Safeta Sušića" na web-stranici NFSBiH.. U maju 2024. godine je objavio da se povlači iz reprezentacije.

### Golovi za reprezentaciju 
## Trofeji 
; Borac Banja Luka
* **Kup Bosne i Hercegovine**
** Osvajač: 2009/10.

;Vojvodina
***Kup Srbije**
**Finalist: 2010/11.

; Servette
* **Švicarska Čelendž liga**
** Osvajač: 2018/19.

; Bosna i Hercegovina
* **Kirin kup**
** Osvajač: 2016

## Reference 
## Vanjski linkovi 
* Miroslav Stevanović na Transfermarkt.co.uk
* Miroslav Stevanović  na utakmica.rs

Kategorija:Rođeni 1990.
Kategorija:Biografije, Zvornik
Kategorija:Bosanskohercegovački nogometaši
Kategorija:Živi ljudi
Kategorija:Nogometaši Željezničara
Kategorija:Nogometaši Borca (Banja Luka)
Kategorija:Nogometaši Seville
Kategorija:Nogometaši Deportivo Alavésa
Kategorija:Nogometaši Vojvodine
Kategorija:Bosanskohercegovački sportisti 21. vijeka
Ljiljana Masal

**Ljiljana Masal** (1940–1998), germanist, metodičar nastave njemačkog jezika.

Ljiljana Masal rođena je u naselju Vareš Majdan kod Vareša. Završila je gimnaziju u Varešu (1958),  Višu pedagošku školu u Sarajevu (Predmeti: Njemački i Srpskohrvatski jezik), te studij germanistike na Filozofskom fakultetu u Sarajevu. Na istom fakultetu odbranila je magistarski rad pod nazivom: "Kulturološki i lingvokulturološki elementi u udžbenicima njemačkog jezika za srednje usmjereno obrazovanje i vaspitanje u Bosni i Hercegovini" (1990). Godine 1982. izabrana je za metodičara za njemački jezik na Odsjeku za germanistiku Filozofskog fakulteta u Sarajevu. Predavala je Njemački jezik kao opći predmet za studente svih odsjeka Filozofskog fakulteta. Autorica je nekoliko udžbenika za osnovne i srednje škole iz njemačkog jezika.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 102.
* Ljiljana Masal, Gimnazija u Varešu, http://www.vares.pp.se/bobovac/boblist/broj163/163_13.htm 

Kategorija:Odsjek za germanistiku Filozofskog fakulteta u Sarajevu
Kategorija:Bosanskohercegovački germanisti
Kategorija:Biografije, Vareš
Kategorija:Rođeni 1940.
Kategorija:Umrli 1998.
Spisak azerbejdžanskih pisaca

Ovo je spisak značajnih azerbejdžanskih pisaca:

## A 
* Džingiz Abdullajev (1959–)
* Iljas Afandijev (1914–1996)
* Mirza Fatali Achundov (1812–1878)
* Sulejman Sani Achundov (1875–1939)
* Ašig Alasgar (1821–1926)

## B 
* Vidadi Babanli (1927–)
* Abbasgulu Bakichanov (1794–1847)
* Banin (1905–1992)

## C 
* Jusif Vazir Chamanzaminli (1887–1943)

## D 
* Džafar Džabbarli (1899–1934)
* Ahmad Džavad (1882–1941)
* Husejn Džavid (1892–1937)

## E 
* Elchin Efendijev (1943–)

## F 
* Füzuli (1483–1556)

## G 
* Nizami Gandžavi (1141–1209)

## H 
* Mehdi Husejn (1909–1965)

## I 
* Hamlet Isakhanli (1948–)
* Mirza Ibrahimov (1911–1993)
* Ismajil I. (1487–1524)

## K 
* Mirza Khazar (1947–)
* Firidun bej Kocharli (1863–1920)

## M 
* Afag Masud (1957–)
* Džalil Mammadguluzadeh (1866–1932)
* Mikajil Mušfig (1908–1939)

## N 
* Nariman Narimanov (1870–1925)
* Churšidbanu Natavan (1832–1897)
* Mir Mohsun Navvab (1833–1918)

## O 
* Mammed Said Ordubadi (1872–1950)

## P 
* Mir Džalal Pašajev (1908–1978)

## R 
* Nigar Rafibejli (1913–1981)
* Natig Rasulzadeh (1949–)
* Sulejman Rustam (1906–1989)
* Rasul Rza (1910–1981)
* Anar Rzajev (1938–)

## S 
* Mirza Alakbar Sabir (1862–1911)
* Abbas Sahhat (1874–1918)
* Zecharia Sitchin (1920–2010)
* Abdulla Šaig (1881–1959)
* Sejid Azim Širvani (1835–1888)
* Ismajil Šykhly (1919–1995)
* Manaf Sulejmanov (1912–2001)

## T 
* Saib Tabrizi (1601–1677)

## V 
* Molla Panah Vagif (1717–1797)
* Bachtijar Vahabzadeh (1925–2009)
* Aliagha Vahid (1895–1965)
* Sulejman Valijev (1916–)
* Mirza Šafi Vazeh (1794–1852)
* Hašim bej Vazirov (1868–1916)
* Nadžaf bej Vazirov (1854–1926)
* Molla Vali Vidadi (1708–1809)
* Samad Vurgun (1906–1956)


Kategorija:Kultura Azerbejdžana
Azerbejdžan
Ivan II Komnen

**Ivan II Komnen** (; 13. septembar 1087 – 8. april 1143) bio je bizantijski car od 1118. do 1143. Po riječima historičara Nikite Honijata, Ivan II je bio najveći vladar iz dinastije Komnen. Bio je najstariji sin Aleksija I Komnena i Irene Doukain. Kao pobožan i posvećen vladar odlučio je da obnovi carstvo nakon štete koje je njegovo carstvo pretrpilo nakon bitke kod Manzikerta, pola stoljeća ranije.

Tokom svoje dvadesetpetogodišnje vladavine, Ivan je prvo sklopio savez sa Svetim rimskim carstvom kako bi porazio Pečeneze, ugare i srbe na Balkanu, a zatim je poveo rat protiv turaka u Maloj Aziji. Njegove kampanje su suštinski promijenile odnos snaga na istoku, primoravajući turke na povlačenje čime je vratio Bizantiji mnoge gradove i tvrđave uspostavljajući granicu od rijeke Menderes na zapadu do Kilikije i Tarsusa na istoku. U nastojanju da pokaže bizantijsku moć kao lidera hrišćanskog svijeta, Ivan je umarširao u muslimansku Siriju zajedno sa krstaškim državama. Ipak, uprkos njegovim velikim snagama bio je razočaran križarskim saveznicima koji su nevoljno pristali da se bore zajedno sa njim.

## Literatura 
* Kinnamos, John (John Cinnamus), *Deeds of John and Manuel Comnenus*, trans. Charles M. Brand. Columbia University Press, 1976.
* William of Tyre, *Historia Rerum In Partibus Transmarinis Gestarum* (*A History of Deeds Done Beyond the Sea*), prijevod E. A. Babock i A. C. Krey (Columbia University Press, 1943). Pogledajte originalni tekst u Latin library.
## Vanjski linkovi 
* Choniates, Niketas (1984). O City of Byzantium: Annals of Niketas Choniates. transl. by H. Magoulias. Detroit. ISBN 0-8143-1764-2

Kategorija:Rođeni 1087.
Kategorija:Umrli 1143.
Kategorija:Komneni
Kategorija:Bizantijski carevi u 12. vijeku